Betsy Blair

Elizabeth ”Betsy” Blair (11. joulukuuta 1923 – 13. maaliskuuta 2009) oli yhdysvaltalainen näyttelijä.

Blair syntyi Cliffside Parkissa, New Jerseyssä. Hänen tunnetuimpia elokuviaan ovat Kaksoiselämää (1947), Käärmeenpesä (1948) ja Marty (1955). Martysta hän oli ehdolla Parhaan naissivuosan Oscar-palkinnon saajaksi ja voitti Baftan. Hänen kiinnostuksensa marxismia kohtaan johti hänen joutumiseensa joksikin aikaa Hollywoodin mustalle listalle.

Betsy Blair avioitui vuonna 1941 Gene Kellyn kanssa. Erottuaan tästä vuonna 1957 Blair muutti Eurooppaan, jossa hänellä oli rooleja muun muassa elokuvissa Calle Mayor (Bardem, 1956) ja Kaipuun punainen hetki (Antonioni, 1957). Hänen myöhempiä elokuvaroolejaan oli osa elokuvassa Petetty (1988).

Blair meni vuonna 1963 uusiin naimisiin ohjaaja Karel Reiszin kanssa. Hän jäi leskeksi vuonna 2002. Blairin omaelämäkerta The Memory of All That julkaistiin vuonna 2003.

Yhdysvaltalaiset näyttelijät
BAFTA-palkinnon saajat
Vuonna 1923 syntyneet
Vuonna 2009 kuolleet